שושנה לויט

שושנה לויט (נולדה ב-1947) היא ציירת, סופרת ומאיירת ספרי ילדים ישראלית. הציגה בתערוכות בינלאומיות לאיור וזכתה בפרסים על עבודותיה.

== ביוגרפיה ==
לויט נולדה בעיר וילנה בליטא. בשנים 1963–1967 למדה בבית הספר לאמנות בווילנה. ב-1972, בזמן שבעלה שמעון לויט היה כלוא בכלא הסובייטי כמורה לעברית, נאלצה לעלות לישראל בלעדיו. בישראל למדה עברית והשתתפה בהפגנות למען שחרורם של בעלה ושל חבריו אסירי ציון<ref name=":0" />.

לויט למדה באולפן בת גלים ותוך פרק זמן קצר עברה לעין הוד בה עבדה כדי להרוויח את לחמה ולאפשר לעצמה להמשיך ללמוד וליצור אמנות. למדה טכניקות ליצור קרמיקה אצל ג'ניה ברנר, רישום והדפסים אצל אורה ויוסף שאלתיאל<ref name=":1" />.

לויט התלוותה לשמעון, שעלה לישראל לאחר שחרורו ב-1973, כשיצא ללימודי פוסט דוקטורט בפיזיקה, בבוסטון, ולמדה שם איור בבית הספר של המוזיאון לאמנות בית הספר לאמנות של ניו-אינגלנד.

לויט איירה את שיריו של הסופר האיטלקי ג'אני רודארי. האיורים הוצגו גם במוזיאון ישראל ובבית אריאלה<ref name=":1" />.

על בסיס הספר "איך לצייר גמד קטן" הופק ב-2001 דיסק 'סדנת הפלאים' של חברת קומפיוטרס. הדיסק נמצא במחשבים של גני חובה ברחבי ישראל<ref name=":0" />. 

לויט חברה באגודת הסופרות והסופרים העבריים<ref></ref>, בסומליון - איגוד סופרים ומשוררים לילדים ולנוער ובאגודת האמנים המקצועיים בישראל<ref name=":0"></ref>. בנוסף, חברה באגודת SCBWI – האגודה הבינלאומית לסופרים ומאיירים לילדים<ref name=":1"></ref>.

=== חיים אישיים ===
לויט מתגוררת ברחובות, נשואה לשמעון, אם לשלושה וסבתא ל־7 נכדים<ref name=":1" />.

== תערוכות ==
לויט הציגה את יצירותיה בתערוכות יחיד ותערוכות קבוצתיות בארץ. חלק מהתערוכות הקבוצתיות בהן השתתפה מחוץ לישראל היו: אמני בוסטון אקספרימנטל אצ'ינג סטודיו, מוזיאון ברוקטון לאמנות ארצות הברית. "להציל חיים על כדור הארץ" בוסטון, ארצות הברית שהוצגה גם בבודפשט, ז'נבה, מוסקבה, אוסלו, אסן, קלן, בייג'ינג, טוקיו, הירושימה, צפון אפריקה, מלבורן. בישראל: "ישראל 2002" רידינג, בתל אביב, מוזיאון יפו לעתיקות, גלריה עמליה ארבל בנמל תל אביב.

תערוכות יחיד בהן הציגה מחוץ לישראל היו: Ernesto Besso Palazzozo רומא, איטליה, גלריית אונסק"ו אלף שמשות, וילנה ליטא. בתערוכות יחיד שהציגה בישראל היו: גלריה שרה קישון בתל אביב, גלריה יפו העתיקה, מוזיאון ישראל בירושלים, גלריה בית אריאלה בתל אביב, בית דונדיקוב ברחובות, גלריה אשכול פיס ברחובות<ref name=":1" />.

== פרסים ==
* פרס ראשון בתחרות לעיצוב לוגו למשרד אדריכלים, בוסטון, ארצות-הברית, 1984.
* מקום ראשון בתחרות בינלאומית לאיור מטעם קרן ארנסטו בסו – איטליה, 1989.
* מקום ראשון בתחרות לאיור מטעם המוזיאון לאמנות, בוסטון.
* מקום ראשון בתחרות כרזות לחגיגות המאה לעיר רחובות, 1990.
* פרס ראשון בעיצוב גלויה לכבוד חנוכה שהוצגה במסגרת תחרות והופצה במוזיאונים בארצות הברית, 1990.

== ספריה ==
* ההפתעה – כתבה ואיירה (תל אביב: ידיעות אחרונות, 1990)
* נחום-תקום – כתבה ואיירה (תל אביב: ספרית פועלים, 1991)
* גן תמר - כתבה ואיירה (קריית גת: דני ספרים, 1996)
* איך לציר גמד קטן (תל אביב: ספרית פועלים, 1999)
* מתנה לשי – כתבה ואיירה (הרצליה: ספרי ניב, 2019)

=== איורים ===
* מואיש הספר מספר / מואיש חן (ראשון לציון: באר, 1999)
* אינני בוכה אף פעם כמעט / קרן צאיג-מסינגר (ראשון לציון: באר, 2003)

== לקריאה נוספת ==
* שושנה לויט – ספר אמן / ד"ר דליה הקר-אוריון (ישראל: שושנה לויט, 2018)

== קישורים חיצוניים ==
* 

* 
* [https://museum.imj.org.il/artcenter/newsite/he/?artist=לויט,%20שושנה&list=ל שושנה לויט] באתר מוזיאון ישראל
* ציפורה בראבי, [https://saloona.co.il/blog/מתנה-לשי-שושנה-לויט/ מתנה לשי / שושנה לויט], באתר סלונה, 1.12.2021
* 
* [https://www.flickr.com/photos/miolim/2855860284/ עבודותיה של שושנה לויט] באתר פליקר, 10.9.2008
* [https://www.youtube.com/watch?v=eBZVNDmI8_c שושנה לויט – אמנית רב תחומית וסופרת ילדים]. תצאו בחוץ. המרכז לתקשורת רחובות, באתר יוטיוב, 17.8.2020
* [https://www.facebook.com/radiokesem/photos/בסדשושנה-לויט-סופרת-ספרי-ילדים-משוררת-ואמנית-מלווה-עי-האוצרת-והעיתונאית-דר-דליה-/2528099070799937/ תוכנית מוקדשת לשושנה לויט] ברדיו הקסם, באתר פייסבוק, 15.7.2019
* [https://podcasters.spotify.com/pod/show/nivbooks/episodes/24-------e4b0d0 שושנה לויט - מתנה לשי], מאחורי הכריכה, הפודקאסט של הוצאה ספרי ניב, בהגשת ענת כהן, פרק 24, 13.6.2019
* [https://www.ashkelon.muni.il/Lists/List4/CustomDispForm.aspx?ID=508 תערוכת 'צליל וצבע' בחאן אשקלון], באתר עיריית אשקלון, 8.7.2019
* [http://www.yaffo.co.il/event_info.asp?id=6476 תערוכות יחיד בסלון יפו לאמנות], באתר פורטל יפו, 11.10.2018
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:ציירות ישראליות
קטגוריה:ציירים ישראלים
קטגוריה:מאיירות ישראליות
קטגוריה:מאיירים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:רחובות: אישים
קטגוריה:ישראליות ילידות ליטא
קטגוריה:ישראלים ילידי ליטא
קטגוריה:ישראליות שנולדו ב-1947
קטגוריה:ישראלים שנולדו ב-1947